open-index/open-wikipedia-markdown huggingface dataset:
Užkerteniai

**Užkerteniai** – kaimas Tauragės rajono savivaldybėje, 7 km iki Batakių. Kaime tėra išlikusios tik dvi sodybos. Per Užkertenių kaimą teką Kertenys. Kertenio upelis yra dešinysis Šešuvies intakas. Per kaimą tekanti upelio dalis yra privačiuose valdose. Netoli Ančios ir Taurupio santakos buvo Šiulmistro dvaras, dvaro centre stovėjo gyvenamasis namas, daržinė, tvartas, arklidė, kiaulidė, svirnas, bet dvaro pastatai neišliko.

## Gyventojai

## Šaltiniai
Šiurpiškė

**Šiurpiškė** – kaimas Tauragės rajono savivaldybėje, 9 km iki Batakių. Per kaimą teka Kertenio upelis, kurio krante buvęs Šiurpiškės palivarkas, priklausęs Rakauskui, tačiau pastatai neišliko. St. Rakauskas palaidotas Skaudvilės senosiose kapinėse.

## Gyventojai

## Šaltiniai
Šiaudinė (Tauragė)

**Šiaudinė** – kaimas Tauragės rajono savivaldybėje, 1,5 km iki Batakių.

## Gyventojai

## Šaltiniai
Mariupolio Azovmaš

**Mariupolio Azovmaš** – Ukrainos krepšinio klubas, dalyvaujantis ULEB taurėje. 2006–2007 m. sezone pasiekė FIBA Europos taurės finalą, tačiau jame pralaimėjo Žeronos „Akasvayu“ ekipai.

## Pasiekimai

* Ukrainos čempionas: 2003, 2004, 2006, 2007, 2008, 2009, 2010
* Ukrainos taurės laimėtojas: 2001, 2002, 2006, 2008, 2009
Voveraičiai (Tauragė)

:: *Apie kaimą Kretingos rajone žr. [[Voveraičiai]]*.

**Voveraičiai** – kaimas Tauragės rajono savivaldybėje, 15 km nuo Tauragės, Tyrelio miške. Patenka į Tyrelio kraštovaizdžio draustinio teritoriją.

## Gyventojai

## Šaltiniai
Daniel Gibson

**Danielis Hiramas Gibsonas** (, g. 1986 m. vasario 28 d.) – buvęs JAV krepšininkas, septynis sezonus žaidęs NBA lygos Klivlando „Cavaliers“ ekipoje. 2006 m. NBA naujokų biržoje jį 42-uoju šaukimu pasirinko „Cavaliers“.

## Gimnazija
Daniel Gibson paskutiniais gimnazijos metais vidut. pelnė 25,5 taško atvesdamas savo gimnaziją *Jones High School* su 31 pergale ir 5 pralaimėjimais į Teksaso valstijos nugalėtojus. Nuo 1965 metų tai buvo pirmas toks žymus mokyklos laimėjimas.

## Karjera koledže
Gibson žaidė už Teksaso universitetą. Pirmųjų dviejų sezonų metu pelnė 935 taškus, įskaitant 175 tritaškius. Gibson pataikė 103 tolimus metimus 2005–2006 sezone, įskaitant devynis tritaškius metimus, kurie tapo universiteto rekordiniais. Daugiausias taškų pelnyta per tas pačias rungtynes – 37.

2006 m. birželio 7 d. po 2 sezonų universitete Gibson nusprendė, kad sieks dalyvauti anksčiau laiko NBA naujokų biržoje.

## Profesionali karjera

### 2006-2007
Pirmame NBA sezone vidut. pelnydavo 4,6 taško per rungtynes ir pirmavo tarp lygos naujokų atakuojant krepšį iš trijų taškų zonos (41,9 %). Pirmą kartą startinėjė sudėtyje pasirodė 2007 sausio 30, prieš Golden State Warriors. Tose rungtynėse jis pelnė 12 taškų, atkovojo 3 kamuolius ir 2 kart rezultatyviai perdavė kamuolį.

Ketvirtose 2007 m. Rytų konferencijos finalo rungtynėse prieš Detroit Pistons pelnė 21 tašką, pataikydamas visus 12 baudų metimų.

Gibsono žvaigždė sužibo šeštose tos pačios serijos rungtynėse, kuriose jis įmetė visus 5 tritaškius. Gibsono 31 taškas (19 tšk. paskutiniame ketvirtyje), 7 taiklūs metimai iš 9, 6 atkovoti kamuoliai ir 2 rezultatyvūs perdavimai priminė LeBron James dominuojantį pasirodymą penktose serijos rungtynėse. Cleveland Cavaliers tapo trečia komanda NBA istorijoje, kurie laimėjo seriją prieš tai pralaimėję pirmuosius du susitikimus.

## Išnašos

## Nuorodos
* NBA.com profilis – Daniel Gibson
Lježo Basket

**Lježo Basket** – Belgijos krepšinio klubas, įkurtas 1967 m.

## Pasiekimai

* Belgijos čempionai: 1968, 1970, 1977
* Belgijos taurės laimėtojai: 2004
* Belgijos supertaurės laimėtojai: 2005, 2010 

## Nuorodos

* Oficiali svetainė
Bandirmos Banvit

**Bandirmos Basketbol İhtisas Kulübü** – Turkijos krepšinio klubas, žaidžiantis FIBA Europos taurėje. Klubas įkurtas 1994 m. Namų rungtynes ekipa žaidžia *Kara Ali Acar Spor Salonu* arenoje, talpinančioje 3000 žiūrovų.

## Klubo pasiekimai

* Turkijos taurės laimėtojas: 2017

## Nuorodos

* Oficialus puslapis (turkų kalba)
Sofijos CSKA (krepšinio klubas)

**Sofijos CSKA** – Bulgarijos krepšinio klubas, įkurtas šalies sostinėje Sofijoje.

## Pasiekimai

* Bulgarijos čempionas: 1949, 1950, 1951, 1965, 1967, 1977, 1980, 1983, 1984, 1990, 1991, 1992
* Bulgarijos krepšinio taurės laimėtojas: 1953, 1955, 1962, 1963, 1973, 1974, 1977, 1978, 1980, 1981, 1984, 1985, 1989, 1990, 1991, 1992, 1994, 2005.
Christopher Paolini

**Kristoferis Paolinis** (g. 1983 m. lapkričio 17 d. Livingstone, JAV) – amerikiečių rašytojas, žinomas kaip „Paveldėjimo“ ciklo autorius.

Yra išleistos trys serijos knygos: „Eragonas“, „Vyriausiasis“ ir „Ugnies kardas“. Anglų kalba išleista ketvirtoji knyga „Paveldėjimas“. Dabar Kristoferis gyvena Rojaus slėnyje, Montanos valstijoje.

## Biografija

Christopher Paolini gimė Pietų Kalifornijoje, tačiau užaugo Rojaus slėnyje, Montanoje. Kalnuota ir snieguota Rojaus slėnio vietovė įkvėpė Kristoferį kūrybai.

Pirmasis romanas – „Eragonas“, išleistas 2002 m. „Paolini International LLC“ leidyklos, priklausančios Paolinių šeimai. Norėdamas pareklamuoti savo knygą, Kristoferis aplankė per 135 mokymo įstaigas ir bibliotekas.

2002 m. vasarą amerikiečių rašytojo Karlo Hjaseno (*Carl Hiaasen*) įsūnis knygyne užtiko knygą ir parodė ją savo įtėviui. Šis Kristoferį supažindino su savo leidėju Alfred A. Knopf. „Eragonas“ antrąkart išleistas 2003 m.

4-toji knyga – „Paveldėjimas“ išleista 2012 m.

## Nuorodos
* Oficiali svetainė su informacija apie kūrinius ir autorių

## Šaltiniai
Arūnas Dudėnas

**Arūnas Dudėnas** (g. 1983 m. rugpjūčio 23 d. Ukmergėje) – Lietuvos ir Ukmergės rajono savivaldybės politinis bei visuomenės veikėjas. Seimo narys (nuo 2024 m.).

## Biografija
2006 m. Vilniaus universitete baigė archeologiją, 2009 m. Vilniaus universiteto Tarptautinių santykių ir politikos mokslų institute baigė politikos mokslus.

2006–2007 m. Jaunimo reikalų departamento prie Socialinės apsaugos ir darbo ministerijos vyr. specialistas, 2008 m. Lietuvos Respublikos Seimo nario padėjėjas.

Lietuvos socialdemokratinio jaunimo sąjungos narys, nuo 2007 m. valdybos narys, Ukmergės skyriaus pirmininkas, Lietuvos socialdemokratų partijos Ukmergės rajono skyriaus narys, nuo 2007 m. skyriaus pirmininko pavaduotojas.

2007–2011 m. Ukmergės rajono savivaldybės tarybos narys. Jaunimo, kultūros ir sporto komiteto pirmininkas. Nuo 2011 m. Ukmergės r. savivaldybės tarybos narys, nuo 2012 m. vasario savivaldybės kontrolės komiteto pirmininkas.

Jaunimo tarptautinio bendradarbiavimo agentūros valdybos narys.

2012 m. Lietuvos socialdemokratų partijos kandidatas į LR Seimą Ukmergės vienmandatėje apygardoje.

## Šaltiniai
Sankt Peterburgo Zenit

**Sankt Peterburgo „Zenit“** – Rusijos krepšinio klubas, įsikūręs Sankt Peterburge.

Įkurtas 2003 m. kaip Maskvos srities „Dinamo“ ir rungtyniavo Rusijos superlygoje. Klubo namų arena buvo Liubercuose. 2007–2014 m. vadinosi Maskvos srities Liubercų „Triumf“. 2014 m. klubo rėmėju tapo bendrovė „Gazprom“. Klubas persikėlė į Sankt Peterburgą ir pavadintas „Zenit“. Rungtyniavo VTB Vieningojoje lygoje ir Europos taurėje, o 2019 m. iškovojo kelialapį į „Eurolygą“.

2022 m., prasidėjus karui Ukrainoje, komanda pašalinta iš „Eurolygos“.

Klubas kelis kartus VTB lygoje yra pasiekęs 3 vietą (2016, 2017, 2018 m.), bei užėmęs 3 vietą Europos Iššūkio taurėje (2009, 2012 m.).

## Laimėjimai
* FIBA Europos konferencija: Šiaurės zona – 2004, 2005 m.

## Lietuviai
* 2005–2007 m.: Rūtenis Paulauskas (treneris)
* 2010–2012 m.: Valdemaras Chomičius (treneris)
* 2006–2007 m.: Giedrius Gustas
* 2020–2022 m.: Artūras Gudaitis

## Treneriai

*  Jevgenijus Kovalenka (2003–2005 m.)
*  Aleksandras Vasinas (2005 m.)
*  Rūtenis Paulauskas (2005–2007 m.)
*  Dmitrijus Šakulinas (2007 m.)
*  Stanislavas Jeriominas (2007–2010 m.)
*  Valdemaras Chomičius (2010–2012 m.)
*  Vasilijus Karasiovas (2012–2018 m.)
*  Žoanas Plasa (2018–2020 m.)
*  Chavis Paskualis (2020–2025 m.)
*  Aleksandras Sekuličius (2025–2026 m.)
*  Dejanas Radonjičius (2026– m.)

## Šaltiniai
Rimvydas Civilka

**Rimvydas Civilka** (g. 1970 m. lapkričio 18 d. Ukmergėje) – Lietuvos ir Ukmergės rajono savivaldybės politinis bei visuomenės veikėjas.

## Biografija

1994 m. baigė Kauno medicinos akademiją, gydytojas.

2000–2002 m. ir nuo 2013 m. VšĮ Ukmergės ligoninės Chirurgijos skyriaus gydytojas, 2002–2013 m. skyriaus vedėjas. Nuo 2013 m. VšĮ Ukmergės ligoninės vyriausiasis gydytojas. Būdamas vadovu, sugebėjo atgaivinti iki tol nuostolingai dirbusią įstaigą: gautas nedidelis pelnas, atėjo dirbti 11 jaunų gydytojų..

2007–2013 m. Ukmergės rajono savivaldybės tarybos narys.

Valstiečių ir Naujosios demokratijos partijų sąjungos, Lietuvos valstiečių liaudininkų sąjungos Ukmergės rajono skyriaus narys.

Sutuoktinė Ilona, vaikai Ignas, Adomas, Mykolas.

## Šaltiniai
Fobos 1

**Phobos 1** – Rusijos Kosmoso Tyrimo Instituto (IKI) sukurtas kosminis aparatas, skirtas Marso ir jo palydovų (Fobo ir Deimo) tyrimams. Tai vienas iš dviejų kosminių aparatų „dvynių“ (kitas – *[[Phobos 2]]*), priklausiusių *[[Phobos programa]]i*.

*Phobos 1* veikė normaliai, kol 1988 rugsėjo 2 su juo nepavyko užmegzti ryšio. Ryšys dingo, nes programinėje įrangoje, pasiųstoje *Phobos 1* rugpjūčio 29/rugpjūčio 30 dienomis, buvo įsivėlusi klaida, dėl kurios kosminis aparatas nebegalėjo nustatyti reikiamos padėties erdvėje. Dėl šios priežasties, kosminis aparatas nebegalėjo valdyti ir saulės elementų, todėl išsikrovė akumuliatorius.
Fobos 2

**Phobos 2** – Rusijos Kosmoso Tyrimo Instituto (IKI) sukurtas kosminis aparatas, skirtas Marso ir jo dviejų palydovų (Fobo ir Deimo) tyrimams. Tai vienas iš dviejų kosminių aparatų „dvynių“ (kitas – *[[Phobos 1]]*), priklausiusių *[[Phobos programa]]i*.

*Phobos 2* veikė normaliai – kelionė iki Marso, informacijos apie Saulę surinkimas ir t. t. Tačiau likus nedaug laiko iki misijos kulminacijos – dviejų nusileidimo aparatų nuleidimo ant Fobo, su *Phobos 2* buvo prarastas ryšys. Manoma, kad ryšys dingo dėl klaidos pagrindiniame *Phobos 2* kompiuteryje.
Aleknos

**Aleknos** – kaimas Rokiškio rajono savivaldybėje, šalia Lietuvos–Latvijos sienos.

## Gyventojai

### Žymūs žmonės
* Juzefa Čeičytė (1922–2022), tapytoja, scenografė.
* Vincentas Dienys (1936–2022), fizikas.

## Šaltiniai
Vaidilai (Tauragė)

**Vaidilai** – kaimas Tauragės rajono savivaldybėje, 11 km į šiaurės rytus nuo Žygaičių. Žvyro telkinys.

## Istorija

Kaime iki Pirmojo pasaulinio karo buvo dvaras (išdalijus žemes atsirado pats kaimas). Dvaras priklausė H. Vasilčikovui, turėjo 300 ha dirbamos žemės ir miško. 1921 m. dvaro centrą nupirko iš JAV grįžęs Jonikas. Iš dvaro pastatų išliko tik XIX a. statytas dviejų aukštų mūrinis gyvenamas namas.

## Gyventojai

## Šaltiniai
Trumpininkai

**Trumpininkai** – kaimas Tauragės rajono savivaldybėje, 3 km iki Sartininkų. Per kaimą teka kanalizuoti Kamonos ir Dumburio upeliai.

## Istorija

Daug metų Trumpininkai buvo pasienyje su Prūsija (vėliau Vokietija), veikė užkarda. Spaudos draudimo metais iš Prūsijos gabenta lietuviška spauda. Iš kaimo kilę du broliai knygnešiai Jonas ir Juozas Bučinskai.

## Gyventojai

## Šaltiniai
Stokaičiai

**Stokaičiai** – kaimas Tauragės rajono savivaldybėje, 15 km iki Žygaičių, dešiniajame Jūros krante, aukščiau Balskų užtvankos.

1992 m. gyveno beveik 100 gyventojų, paskutiniais metais jų sumažėjo beveik per pusę.

Kaime yra dvejos neveikiančios kapinės, vienas jų vadina Maro kapeliais. Auga saugomi medžiai: Visbarų pušis ir Stokaičių klevas.

## Istorija

Stokaičių dvaras rašytiniuose šaltiniuose minimas nuo XVI a. pradžios. Iki 1940 m. dvaras priklausė Maringolcui, turėjo 120 ha žemės. 1923 m. buvo 23 gyventojai.

Iš dvaro pastatų išliko tik mūrinis, liaudiškos architektūros gyvenamasis namas, plūktas molio tvartas, taip pat sodo ir parko fragmentų. Nepriklausomybės metais iš kolūkio dvaro teritoriją nusipirko Vladas Raštutis.

Prie Lolyčios ir Jūros santakos yra dar 1935 m. statytas kabantis tiltas – lieptas. 1945 m. jis sunaikintas, po to vėl atstatytas. Kaime buvo Rimkaus vandens malūnas, pokario metais – ir pradžios mokykla.

## Gyventojai

### Žymūs žmonės
* Stokaičiuose 1943 m. spalio 16 d. gimė inžinierius, žurnalistas, redaktorius, istorikas, humanitarinių mokslų daktaras Algimantas Liekis.

## Šaltiniai

## Nuorodos
* Tauragės enciklopedija, 3 sąsiuvinis, 1992 m., p. 16-17.
Fobos programa

**„Fobos“ programa** – SSRS nepilotuojamų kosminių aparatų programa, pradėta 1988 m. Misijos tikslas – Marso ir jo palydovų Fobo ir Deimo tyrimai.

„Phobos 1“ buvo paleistas 1988 m. liepos 7 d., o „Phobos 2“ – 1988 m. liepos 12 d. Abu buvo paleisti „Proton“ raketomis. Abu zondai svėrė po 6220 kg.

Prie programos prisidėjo ir kitos šalys: Švedija, Šveicarija, Austrija, Prancūzija ir JAV.

Su abiem zondais buvo prarastas ryšys. Tik „Phobos 2“ spėjo padaryti 38 ypač aukštos kokybės Marso nuotraukas.
Žadgailai

**Žadgailai** – kaimas Tauragės rajono savivaldybėje, 1 km nuo Dauglaukio, kairiajame Jūros krante į pietus nuo Žadgailų miško. Kaime buvo Puldunavo dvaras (pastatai neišlikę). Yra kapinės, bet neveikiančios, apaugusios mišku, su neišlikusiais antkapiniais paminklais.

## Istorija

Tarpukario rašytiniuose šaltiniuose minima, jog Vaitkevičiaus sklype, Lenkės kalvos pustomame smėlyje, randama žmonių kaulų ir archeologinių radinių. 1988–1989 m. buvo vykdomi archeologiniai kasinėjimai prie Saldiškės pelkės ir Lenkės kalvos, vadovaujami A. Malonaičio. Aptiktos amatų dirbtuvės liekanos, bet tiksli kapinyno vieta taip ir neaptikta.

## Gyventojai

## Šaltiniai
Vitkaičiai

:: *Apie kaimą Radviliškio rajone žr. [[Vitkaičiai (Radviliškis)]]*.

**Vitkaičiai** – kaimas Tauragės rajono savivaldybėje, 8 km nuo Tauragės, dešiniajame Jūros krante. Kaimo pašonėje yra Jūros upės atodanga.

## Istorija

1571 m. Tauragės dvaro inventoriuje minima nemaža Dapkiškių kaimo dalis, kurią valdė M. Vitkaitis. Nuo šios pavardės kilo kaimo vietovardis. 1653 m. Vitkaičiai minimi kaip atskiras kaimas.

## Gyventojai

## Šaltiniai
Vališkiai (Tauragė)

**Vališkiai** – kaimas Tauragės rajono savivaldybėje, 4 km į pietus nuo Tauragės, kairiajame Šešuvies krante.

## Gyventojai

## Šaltiniai
Evaldas Čirba

**Evaldas Čirba** (g. 1966 m. gruodžio 8 d. Ukmergėje) – Lietuvos ir Ukmergės rajono politinis bei visuomenės veikėjas.

## Biografija
1989 m. baigė Veprių profesinę technikos mokyklą, plataus profilio traktorininkas, mašinistas. E. Čirbos individualios įmonės savininkas.

Tėvynės sąjungos Ukmergės rajono skyriaus narys.

Nuo 2007 m. Ukmergės rajono savivaldybės tarybos narys.

Ukmergės automobilių sporto klubo prezidentas. 2004 m. Lietuvos automobilių ralio čempionas.

## Pergalės ralyje

:

## Pasiekimai

:

## Šaltiniai
Sodalė (Tauragė)

**Sodalė** – kaimas Tauragės rajono savivaldybėje, 4,5 km į šiaurės rytus nuo Dauglaukio. Kaimas išsidėstęs prie Šešuvies ir Jūros upių santakos, kairiuosiuose šių upių krantuose.

## Gyventojai

### Žymūs žmonės
* Vytautas Greičius (g. 1949 m.), teisėjas, buvęs Lietuvos Aukščiausiojo Teismo pirmininkas.

## Šaltiniai
Šaltaičiai

**Šaltaičiai** – kaimas Tauragės rajono savivaldybėje, 6 km nuo Tauragės, prie plento , važiuojant link Tauragės dešinėje pusėje. Šalia yra buvusios tarpvalstybinės sienos linija.

## Gyventojai

## Šaltiniai
Rolandas Janickas

**Rolandas Janickas** (g. 1966 m. rugpjūčio 9 d. Pašventupyje, Anykščių rajonas) – Lietuvos ir Ukmergės rajono savivaldybės politinis bei visuomenės veikėjas. Buvęs Ukmergės meras 2015-2023 m..

## Biografija
1984 m. baigė Taujėnų vidurinę mokyklą. 1988 m. baigė Uljanovsko aukštąją komendantinę karo ryšių mokyklą, daugiakanalio ryšio eksploatacijos inžinierius. Tarnavo vyriausybinio karo ryšio dalinyje Kodymoje (Odesos sritis). 1991 m. grįžo į Lietuvą. 1991 m. pradėjo dirbti valstybinėje Kauno pašto, telefono, telegrafo įmonėje – Ukmergės rajono ryšių mazge elektromonteriu. 1992–1997 m. dirbo Ukmergės telekomunikacijų paslaugų tarnybos elektromonteriu. 1995 m. suteiktas Savanoriškos krašto apsaugos tarnybos Vilniaus ATG rinktinės atsargos vyresniojo leitenanto karinis laipsnis. 1997–2001 m. AB „Lietuvos telekomas“ Ukmergės klientų aptarnavimo grupės elektromontuotojas, specialistas. 2001–2004 m. UAB Comliet Kauno regiono Ukmergės eksploatacijos filialo meistras. 2004–2008 m. AB „Lietuvos telekomas“ (vėliau – TEO LT AB) Ukmergės klientų aptarnavimo skyriaus vadovas. 2007–2011 m. Ukmergės rajono savivaldybės administracijos direktoriaus pavaduotojas, atsakingas už investicijų valdymą. 2009–2012 m. studijavo Vilniaus Gedimino technikos universitete. 2011–2013 m. Vilniaus prekybos, pramonės ir amatų rūmų Ukmergės filialo direktorius.

Nuo 2003 m. Darbo partijos narys, Ukmergės skyriaus pirmininkas. 2007–2011 m. ir nuo 2011 m. Ukmergės rajono savivaldybės tarybos narys. Nuo 2013 m. Ukmergės rajono savivaldybės mero pavaduotojas.

Nuo 1995 m. Taujėnų bendruomenės saviveiklininkas, Taujėnų Šv. Kryžiaus Išaukštinimo parapijos Pastoracinės tarybos pirmininko pavaduotojas. 2004–2012 m. Taujėnų vidurinės mokyklos tarybos pirmininkas. 2006–2007 m. visuomeniniais pagrindais išrinktas Ukmergės rajono Švietimo tarybos pirmininku. 2008 m. išrinktas Taujėnų miestelio bendruomenės pirmininku, Ukmergės vietos veiklos grupės valdybos nariu. Nuo 2011 m. Ukmergės veiklių verslininkų vadovų klubo narys. Nuo 2015 m. pirmą kartą išrinktas Ukmergės miesto meru.

Sutuoktinė Jolanta, vaikai Arvidas, Silvija, Lolita.

## Šaltiniai
Trūkiškė

**Trūkiškė** – kaimas kaimas Tauragės rajono savivaldybėje, 7 km į šiaurės vakarus nuo Tauragės, rytiniame Tyrelių miško pakraštyje. Per kaimą teka Albento upelis, prie jo yra buvęs Armano malūnas. Malūne buvo pjaunamos skiedros, lentos, malami grūdai. Trūkiškė įsikūrė baudžiavos metais.

## Etimologija

Kaimo pavadinimas esą kilęs iš to, kad čia ganyklose gyvulius ganydavo su tošies triūbomis.

## Gyventojai

## Šaltiniai
Tyrelio miškai

**Tyrelio miškai** – miškų masyvas Tauragės rajone, esantis į šiaurės vakarus nuo Tauragės. Plotas 79 km², paties miško plotas – 6400 ha. Priklauso Tauragės miškų urėdijai (Dabrupinės, Balskų, Žygaičių girininkijos). Tyrelio viduryje yra Plynosios pelkė – botaninis draustinis, spanguolynas, saugomas kaip gamtos paminklas, apaugęs retais berželiais ir pušaitėmis, su įrengtu Plynosios pažintiniu taku. Masyvą sudaro Dabrupinio, Tyrelio, Trumpiškių, Jocių, Gudlaukio, Genių, Žygaičių, Vaidilų, Balskų miškai.

Miške vyrauja eglynai (46 %), yra beržynų (28 %), drebulynų (10 %), pušynų (8 %), juodalksnynų (7 %), ąžuolynų (1 %). Dauguma medynų yra pusamžiai (38 %), jaunuolynai sudaro 25 %, pribręstantys medynai 19 %, brandūs medžiai 18 %. Medynų vidutinis amžius – 51 metai.

Miško reljefas lygus. Dirvos pelkėtos, šlapios. Būdingi velėniniai jauriniai glėjiški priesmėliai ir priemoliai, aukštapelkiniai durpžemiai. Šiauriniu Tyrelio pakraščiu teka Jūra, telkšo Balskų tvenkinys, prateka kiti Jūros baseino upeliai Ringė, Vynija, Dabrupis, Tyrelupis, Trumpė, Alanga.

Tyrelio miške gyvena briedžiai, elniai, šernai, kiškiai, stirnos, lapės, kiaunės, usūriniai šunys, voverės, barsukai, ondatros, juodieji gandrai, jerubės, slankos, plėšrieji paukščiai. Didesnioji miško dalis patenka į Pagramančio regioninį parką. Miške prie Balskų kaimo yra Balskų pilkapynas.

Greta miško yra šie kaimai: Balskai, Geniai, Voveraičiai, Dabrupinė, Alanga, Trumpiškiai, Lapkasės.

## Istorija
Carinės Rusijos laikais miškas priklausė Tauragės dvarui, jį paskutinį kartą valdė H. Vasilčikovas. Pirmojo pasaulinio karo metais vokiečiai iškirto didelius miško plotus, taip pat ir Šventgiriu vadintą ąžuolyną. Nepriklausomybės metais Tyrelis įėjo į Pajūrio miškų urėdiją. Dabar priklauso Tauragės urėdijai. Po Antrojo pasaulinio karo Tyrelio miške veikė Lietuvos partizanai. 1981 m. Dabrupinėje pastatytos dekoratyvinės skulptūros šiems partizanams atminti (autorius Alfonsas Šlimas).

## Šaltiniai
Sinuhė egiptietis

**Sinuhė egiptietis** – Mikos Waltari istorinis romanas, pirmasis ir labiausiai išpopuliarėjęs šio autoriaus romanas. Pirmą kartą išleistas 1945 m. Suomijoje ir laikomas vienu svarbiausių suomių literatūros kūrinių.

Romane aprašomas fiktyvaus personažo egiptiečio Sinuhės gyvenimas Echnatono valdymo Egipte laikotarpiu. Knyga buvo išversta į 40 kalbų, taip pat ir lietuvių. 1954 m. ja remiantis pastatytas filmas.

Rašydamas romaną, M. Waltari daug domėjosi egiptologija ir romane perteikė nemažai istorinių faktų, todėl kūrinys egiptologų buvo giriamas dėl istorinio tikslumo.

## Šaltiniai
Nolijos

**Nolijos** (*Nolidae*) – drugių (*Lepidoptera*) šeima.

Šeimoje yra aprašyta apie 1400 rūšių. Daugelio rūšių drugiai maži, neryškių spalvų.

## Lietuvos nolijos
* Pošeimis. Tikrosios nolijos *(Nolinae*)
** Pilkarudė nolija (*Meganola togatulalis*)
** Ąžuolinė nolija (*Meganola strigula*)
** Baltoji nolija (*Meganola albula*)
** Dvispalvė nolija (*Nola cucullatella*)
** Pilkoji nolija (*Nola confusalis*)
** Pelkinė nolija (*Nola aerugula*)
** Šiaurinė nolija (*Nola karelica*)
 
* Pošeimis. Paslaptingieji naktinukai (*Chloephorinae*)
** Pilkšvasis žalsvuolis (*Nycteola revayana*)
** Margasis žalsvuolis (*Nycteola degenerana*)
** Rytinis žalsvuolis (*Nycteola asiatica*)
** Juodataškis žalsvuolis (*Nycteola siculana*)
** Dvijuostis žalsvys (*Bena bicolorana*)
** Tiesiajuostis žalsvys (*Pseudoips prasinana*)

* Pošeimis. Žalieji pelėdgalviukai (*Eariadinae*)
** Gluosninis žalsviukas (*Earias clorana*)
** Tuopinis žalsviukas (*Earias vernana*)
Gražiažiedė veigelė

**Gražiažiedė veigelė** (*Weigela florida*) – sausmedinių (*Caprifoliaceae*) šeimos, veigelių (*Weigela*) genties krūminis augalas. Aukštis 1-3 m. Lapų apatinė pusė su smulkiais plaukeliais, viršutinė – lygi. Gausiai žydi birželio pradžioje. Žiedyną sudaro 3-6 žiedai, 4 cm ilgio. Spalva nuo blyškiai rausvos iki ryškiai rausvos. Natūraliai auga Kinijoje ir Korėjoje, tačiau kaip dekoratyvinis augalas plačiai paplitęs Europoje.
Krasnodaro Lokomotiv-Kuban

**Krasnodaro „PBK Lokomotiv-Kuban“** () – Rusijos krepšinio klubas, įsikūręs Krasnodaro mieste. Pavadintas pagal Kubanės upę, tekančią pro Krasnodarą.

Klubas buvo įkurtas 1946 m., kaip Mineralinių Vandenų „Lokomotiv“. 2003 m. klubas persikėlė į Rostovo prie Dono. 2009 m. klubo vadovybė paskelbė persikelianti į Krasnodarą dėl finansinių ir infrastruktūros problemų.

XX a. Ii-ajame dešimtmetyje sėkmingai rungtyniavo Europos taurės turnyre, pasiekdama ketvirtfinalius, pusfinalius arba finalą (šį laimėjo 2013 m.). 2013–2014 m. debiutavo „Eurolygoje“, kur sėkmingai įveikė pirmąjį etapą ir tik dėl prastesnio taškų santykio nepateko į ketvirtfinalį. 2015–2016 m. „Lokomotyvas“ antrąsyk pateko į „Eurolygą“ ir joje nukeliavo iki pat trečios vietos (lyderiai buvo Malkolmas Deleinis ir Entonis Rendolfas).

2022 m., prasidėjus karui Ukrainoje, komanda pašalinta iš Europos taurės.

## Pasiekimai

* Rusijos krepšinio taurė: 1999–00, 2017–18 m.
* Europos taurė: 2013 m.; 2 vieta – 2017–18 m.
* Eurolyga: 3 vieta – 2015–16 m.

## Lietuviai
* Mindaugas Kuzminskas (2019–2021 m.)
* Mantas Kalnietis (2012–2015, 2019–2021 m.)
* Simas Jasaitis (2012–2014 m.)
* Eurelijus Žukauskas (2001–2002 m.)
* Giedrius Gustas (2004–2005 m.)
* Kęstutis Kemzūra (treneris, 2009–2011 m.)

## Treneriai

*  Aco Petrovičius (2004–2007 m.)
*  Danielis Jusupas (2008–2009 m.)
*  Sašo Filipovskis (2009 m.)
*  Kęstutis Kemzūra (2009–2011 m.)
*  Božidaras Malkovičius (2011–2012 m.)
*  Jevgenijus Pašutinas (2012–2014, 2019–2021 m.)
*  Sergejus Bazarevičius (2014–2015 m.)
*  Georgijus Barcokas (2015–2016 m.)
*  Saša Obradovičius (2016–2018 m.)
*  Vladė Jovanovičius (2018–2019 m.)
*  Robertas Donevaldas (2019 m.)
*  Luka Bankis (2019 m.)
*  Aleksandras Sekuličius (2022–2024 m.)
*  Andrejus Vediščevas (2024–2025 m.)
*  Antonas Judinas (2025–2026 m.)
*  Tomislavas Tomovičius (2026– m.)


## Nuorodos

* Oficialus klubo puslapis (rusų kalba)
Talino Kalev (legendinis krepšinio klubas)

**Talino Kalev** – legendinis Estijos krepšinio klubas.

Iki iširimo (2005 m.) klubas 7 kartus tapo Estijos lygos čempionu, kartą triumfavo TSRS čempionate bei kartą laimėjo Estijos nacionalinę taurę. 

Dėl finansinių sunkumų klubas 2005 m. iširo, tačiau jau nuo kito sezono legendinį klubo vardą paėmė kita Talino komanda.
Viking 1

**Viking 1** – pirmasis kosminis aparatas, priklausęs NASA Viking programai, iš dviejų (kitas – Viking 2), pasiekęs Marso planetą.

## Misija
*Viking 1* buvo paleistas 1975 m. rugpjūčio 20 d. *[[Titan III]]* raketa. Po 10 mėnesių kelionės į Marsą, likus dar 5 dienom iki kosminio aparato įėjimo į orbitą, *Viking 1* pradėjo siųsti Marso nuotraukas. *Viking 1* į orbitą buvo įvestas 1976 m. birželio 19 d. Nusileidimas į Marsą buvo numatytas 1976 liepos 4, tačiau nuotraukos parodė, kad vieta, kur buvo ketinama leistis, yra pernelyg uolėta ir yra pavojinga aparatui. Nusileidimas buvo nukeltas, kol buvo surasta tinkama vieta nusileidimui. Nusileidimo aparatas nuo dirbtinio palydovo atsiskyrė liepos 20 08:51 UT ir nusileido 11:56:06 UT.

## Dirbtinis palydovas
Dirbtinio palydovo pagrindinė misija, dėl Saulės konjunkcijos, 1976 m. lapkričio 5 d. buvo laikinai sustabdyta, o pratęsta 1976 m. gruodžio 14 d. Viena pagrindinių misijos dalių buvo prisiartinimas prie Fobo, 1977 m. vasarį. Misija baigta 1980 m. rugpjūčio 17 d., po 1485 apskriejimų apie planetą.

## Nusileidimo aparatas

Nusileidimo aparatas, nuo pagrindinio modulio atsiskyrė 1976 m. liepos 20 d. 08:51 UT. Po atsiskyrimo aparatas apie Marsą skriejo 4 km/s greičiu. Po kelių sekundžių nuo atsiskyrimo, raketos aparatą pradėjo išvedinėti iš orbitos. Po kelių valandų, maždaug 300 km aukštyje virš Marso, nusileidimo aparatas buvo paruoštas nusileidimui. Likus 6 km iki Marso paviršiaus ir aparatui skriejant 250 m/s greičiu išsiskleidė 16 metrų skersmens parašiutas. Per 45 sekundes parašiutas aparatą sulėtino iki 60 m/s. Likus 1,5 km, pradėjo veikti raketos, kurios kritimo greitį sumažino iki 2,4 m/s.

*Viking 1* nusileidimo aparatas nusileido vakarinėje *Chryse Planitia* dalyje. Aparatui nusileidus, dar buvo likę apie 22 kg raketinio kuro.

Pirmos nuotraukos perdavimas prasidėjo 25 sekundėms po nusileidimo.

Nusileidimo aparatas tarnavo 2245 dienas, iki 1982 m. lapkričio 13 d., praradus ryšį.

2006 m. *[[Mars Reconnaissance Orbiter]]* nufotografavo *Viking 1* nusileidimo aparatą.

## Šaltiniai
Alikas Milko

**Alikas Milko** (g. 1965 m. balandžio 20 d. Švenčionyse) – Lietuvos ir Visagino savivaldybės politinis bei visuomenės veikėjas.

## Biografija
1990 m. Vilniaus pedagoginame institute baigė techninių disciplinų ir darbų mokslus, 2004 m. Vilniaus pedagoginiame universitete – socialinių institucijų vadybą (edukologija).

1996—1997 m. Visagino „Ateities“ vidurinės mokyklos technologijų mokytojas. 1997–2001 m. Visagino Žiburio pagrindinės mokyklos direktoriaus pavaduotojas, 2001–2007 m. – direktorius. 2007 m. Visagino Gerosios vilties vidurinės mokyklos direktorius.

2000–2001 m. Seimo nario padėjėjas. 2007–2011 m. Visagino savivaldybės administracijos direktorius. 2011–2014 m. UAB „Energetikos montažas“ technikos direktoriaus pavaduotojas. 2015–2019 m. UAB „Visagino linija“ projektų vadovas. Nuo 2019 m. Visagino Česlovo Sasnausko menų mokyklos direktorius.

2007 m. (mandato atsisakė) ir 2011–2015 m. Visagino savivaldybės tarybos narys. Visagino bendruomenės vaiko teisių apsaugos tarybos pirmininkas.

Lietuvos centro sąjungos, 2003 m. Liberalų ir centro sąjungos Visagino skyriaus narys, 2008 m. Lietuvos liberalų sąjūdžio Visagino skyriaus pirmininkas.

Sutuoktinė Anželika, vaikai Enrika, Ingrida.

## Šaltiniai
Viking 2

**Viking 2** – antrasis kosminis aparatas, priklausęs NASA Viking programai, iš dviejų (kitas – *[[Viking 1]]*), pasiekęs Marso planetą.

## Misija
Erdvėlaivis buvo paleistas 1975 m. rugsėjo 9 d. Titan III raketa. Po 333 dienų kelionės į Marsą, *Viking 2* pradėjo siųsti Marso nuotraukas. 1976 m. rugpjūčio 7 d. *Viking 2* įėjo į numatytą orbitą apie Marsą. Nusileidimo aparatui nuleisti, vieta buvo renkama naudojantis *[[Viking 1]]* nuotraukomis. Nusileidimo aparatas nuo pagrindinio modulio atsiskyrė 1976 m. rugsėjo 3 d. ir ant Marso nusileido tos pačios dienos vakare – 22:37:50 UT.

## Dirbtinis palydovas
Kaip ir *[[Viking 1]]*, *Viking 2* 1976 m. lapkričio 8 d. teko trumpam nutraukti savo misiją dėl Saulės konjukcijos. Misija pratęsta 1976 m. gruodžio 14 d. Viena pagrindinių misijos dalių buvo prisiartinimas prie Deimo, 1977 m. spalį. Dirbtinis palydovas buvo išjungtas 1978 m. liepos 25 d., jam atsiuntus 16 000 Marso nuotraukų ir apie šią planetą apskriejus 706 kartus.

## Nusileidimo aparatas
Nusileidimo aparatas nuo pagrindinio modulio atsiskyrė 1976 m. rugsėjo 3 d. 19:39:59 UT. Po atsiskyrimo erdvėlaivis skriejo 4 km/s greičiu. Po kelių sekundžių raketos pradėjo aparato išvedimą iš orbitos. Po kelių valandų, likus 300 km iki Marso paviršiaus, nusileidimo aparatas buvo paruoštas nusileidimui. *Viking 2* nusileidimo aparatas sėkmingai nusileido ant Marso paviršiaus.

*Viking 2* nusileidimo aparatas nusileido apie 200 km į vakarus nuo *Mie* kraterio. Kameros, vos tik nusileidus, pradėjo darbą.

*Viking 2* nusileidimo aparatas tarnavo 1281 Marso dienas ir buvo išjungtas 1980 m. balandžio 11 d., kai išsikrovė jo akumuliatoriai.

## Šaltiniai
Viking programa

**Viking programa** – NASA nepilotuojamų kosminių aparatų programa Marso tyrimams. *Viking* programai priklausė du kosminiai aparatai – *[[Viking 1]]* ir *[[Viking 2]]*. Abu aparatai susidėjo iš dviejų dalių – dirbtinio palydovo ir nusileidimo aparato. Tai buvo pati brangiausia misija, kada nors siųsta į Marsą. Šių dviejų kosminių aparatų sukaupta duomenų bazė buvo didžiausia iki pat 2000 metų.

*Viking* programa „atsirado“ iš kitos, ambicingesnės NASA programos – *[[Voyager programa (Marsas)|Voyager]]*, kuri nebuvo įgyvendinta.

*[[Viking 1]]* buvo paleistas 1975 rugpjūčio 20, o *[[Viking 2]]* – 1975 rugsėjo 9. Abu į kosmosą buvo pakelti *[[Titan III]]* raketomis. Abiejų erdvėlaivių nusileidimo aparatai nusileido sėkmingai.

## Misijos pabaiga

## Šaltiniai
Chruščiovka

**Chruščiovka** arba **chruščiovkė** () – pašiepiantis terminas, naudotas (ir dar kartais naudojamas) apibūdinti blokinius ir plytinius trijų-penkių aukštų namus, masiškai statytus TSRS Nikitos Chruščiovo valdymo laikais pagal Vitalijaus Lagutenko projektą.

Chruščiovkos buvo statomos nuo 1961 m. iki 1985 m. Peterburge chruščiovkos baigtos statyti 8 dešimtmetyje – jas pakeitė namai-laivai. Rusijoje iš viso buvo pastatyta apie 290 mln. m². bendro ploto - tai sudaro apie 10 nuošimčių viso valstybės gyvenamojo fondo.

Tokiuose namuose buvo žemos lubos (iki 2,5 m), nuo vieno iki trijų kambarių, tualetas, praustuvas ir vonia vienoje patalpoje, sienos su bloga garso izoliacija. Namuose nebuvo lifto. Nukeliamais chruščiovkų serijos namais buvo planuojama laikinai spręsti apgyvendinimo problemą - jie buvo apskaičiuoti 25 metų naudojimui, bet dalis ir dabar naudojama pagal paskirtį. Nenukeliami chruščiovkų serijos namai buvo apskaičiuoti naudoti 50 metų ir daugiau (gerai prižiūrint ir nuolat remontuojant). 

Tokio tipo namai buvusios TSRS miestuose sudaro vieną iš didžiausių namų grupių, todėl dažnai diskutuojama, ar juos renovuoti, ar nugriauti, gyventojams suteikiant kitą būstą. 

## Chruščiovo šaldytuvas
Plytinėje chruščiovkoje po virtuvės langu yra specifinė spintelė produktams saugoti. Išorės sienos plotis ties šia spintele paprastai yra pusė plytos, o kai kuriuose pastatų variantuose yra padaryta skylė. Šaltu metų laiku tokia spintelė buvo naudojama vietoj šaldytuvo - chruščiovkų statybos laikais šaldytuvai buvo retenybė. 

Žodžių junginys „Chruščiovo šaldytuvas“ pradėtas naudoti panašia reikšme, kaip ir blokinio tipo „chruščiovka“ - dėl didelio šilumos laidumo ir žemos temperatūros žiemą.

## Atsiradimo istorija
1955 m. liepos 31 d. TSKP CK (Tarybų Sąjungos komunistų partijos Centrinis komitetas) ir TSRS Ministrų Taryba priėmė nutarimą „Dėl TSRS gyvenamosios statybos vystymo“, atvėrusį kelią naujai gyvenamajai statybai. 

1958 m. laukai aplink Pamaskvės kaimą Čeriomušką tapo pirmąja statybų aikštele, kur per trumpą laiką iš paruoštų konstrukcijų buvo statomi penkių aukštų gyvenamieji namai.

## Puošinių perteklius
Pirmosios „chruščiovkos“ buvo su čerpių ar šiferio stogais, bet jau turėjo tipinį išplanavimą. Kovojant su architektūrinių puošinių pertekliumi, vėlesni projektai turėjo pigesnius, plokščius bituminius stogus su žema palėpe, paprastai užpilta izoliacinėmis medžiagomis ir turėjusią tik angas ventiliacijai. 

Pastatų fasaduose nėra lipdytų ornamentų ir kitų dekoratyvinių elementų, būdingų Stalino periodo pastatams.

## Nuorodos

* Vitalijus Pavlovičius Lagutenko 
* Eugenijus Kalininas. „Namų statybos kombinatas Nr. 1. Keturiasdešimt penkeri – ne amžius!“  („Mokslinis-techninis progresas Maskvos statybose“, Nr. 20, 2006-05-31)
* „Chruščiovkų planavimas“  
* Paskutinė Maskvos „Chruščiovka“ taps muziejumi
Vnešekonombanko čekiai

**Vnešekonombanko čekiai** – Vnešekonom banko ( – išorės ekonomikos bankas) ir Vnešposyltorgo ( – išorės išsiuntimo prekyba) (taip pat „sertifikatai“, „bonai“) – savotiški „antrieji pinigai“, egzistavę TSRS 1960 m. – 1990 m. Jie buvo leidžiami banknotų pavidalu, monetų nebuvo (popieriniai čekiai buvo net 1 kapeikai). 

Vnešekonombanko čekiais buvo mokamos algos TSRS piliečiams, dirbusiems užsienyje (jūreiviams, ambasadų darbuotojams ir pan), taip vengiant mokėti užsienio valiuta. Būnant užsienyje pinigus buvo galima neribotai keisti į vietinius pinigus, o būnant TSRS už čekius buvo galima specializuotose valiutinėse parduotuvėse „Beriozka“ ( – berželis) nusipirkti įvairių deficitinių prekių. Čekius buvo galima pakeisti ir tarybiniais rubliais kursu 1:1, bet mažai kas tai darydavo. Juodojoje rinkoje juos nupirkdavo geresniu kursu – nuo 1:3 iki 1:10, bet už tokį keitimą buvo baudžiama iki 8 metų laisvės atėmimo (RSFR BK 88 str.).

Gaunant piniginius pervedimus iš kitos šalies kitos šalies valiuta (pavyzdžiui, už publikacijas, materialinę pagalbą iš giminių), pavedimai eidavo per Vneštorgbanką ir TSRS viduje buvo išmokama čekiais, o ne užsienio valiuta.

Iki 1977 m. buvo keletas čekių tipų, paskui jie tapo vieningi. Čekiai buvo panaikinti 1992 m.

## Kitose socialistinės ekonominės pagalbos valstybėse

Panašūs čekiai buvo naudojami visose TEP valstybėse, pavyzdžiui, Čekoslovakijos Socialistinėje Respublikoje ir Lenkijos liaudies respublikoje bonai, Vokietijos Demokratinėje Respublikoje čekiai ir t. t.

## Nuorodos
* Valiutinės prekybos sistemos TSRS aprašymas 
* Vnešekonombanko čekių pavyzdžiai
* Didelio kelio etapai: nuo farcofkos iki TSRS Vnešekonombanko čekių
* Tarybinės ekonomikos pogrindininkai
Giros statinė

**Giros statinė** – didelės talpos kilnojamas indas priekaba, skirtas vežti girą ir mažmeniškai ja prekiauti. Statinės leido išlaikyti giros kokybę ir operatyviai pateikti ją vartotojams. 

## Statinės techninės savybės ir išorės vaizdas
Giros statinės buvo gaminamos iš nerūdijančio plieno, pritvirtintos pusinėje priekaboje su dviem ratais. Viename statinės gale buvo trikampio formos kabinimo įrenginys, už kurio užkabinus buvo galima ją buksyruoti, kitame - čiaupas, pro kurį buvo pilstoma gira. Dar vienas čiaupas statinės apačioje skirtas išpilti likusią girą ir nuosėdas.

Giros statinė turėjo įrenginį plauti stiklines ar bokalus. Vanduo plovimui dažniausiai buvo tiekiamas gumine žarna iš artimiausio vandentiekio.

Jau po TSRS žlugimo, norint išlaikyti šaltą girą, statinės pradėtos dengti šilumą izoliuojančiomis medžiagomis.
Valstybinis TSRS kokybės ženklas

**Valstybinis TSRS kokybės ženklas** – ženklas, įvestas Tarybų Sąjungoje 1967 m. siekiant pakelti visuomeninės gamybos efektyvumą, skirtas žymėti aukštos kokybės plataus vartojimo prekėms.

Kokybės ženklas buvo dedamas ant prekės arba įpakavimo, taip pat ant lydymųjų dokumentų, etikečių.

Įmonėms valstybinė atestacinė komisija suteikdavo teisę naudoti tokį ženklą nuo dvejų iki trejų metų. Kokybės ženklo suteikimo sąlygos buvo nustatytos 1967 m. balandžio 7 d. GOST-o.
Andriaus kryžius

**Andriaus kryžius** – įstrižas kryžius, simbolizuojantis Apаštalo Andriaus nukryžiavimą. Įstrižas kryžius naudojamas kai kuriuose vėliavose. XIX a. toks pavadinimas buvo naudojamas architektūroje pavadinti X formos ornamentui.

## Simbolika su Andriaus kryžiumi

### Škotijos vėliava

Škotijos vėliava yra viena iš pačių seniausių nacionalinių vėliavų pasaulyje, pagal legendą ji pasirodė 832 m., kai škotų karalius Angusas prieš mūšį su anglo - saksais pamatė X tipo kryžių, ant kurio pagal legendą buvo nukryžiuotas Apaštalas Andrius, laikomas Škotijos globėju.

### Jungtinės karalystės vėliava

Škotijos vėliava 1606 m. tapo Jungtinės Karalystės vėliavos dalimi, paskui dar buvo pridėtas Airijos vėliavoje naudotas raudonas Andriaus kryžius baltame lauke. Per Jungtinės karalystė vėliavą Andriaus kryžius įėjo į Australijos, Naujosios Zelandijos, Kanados Naujosios Škotijos ir kai kurių buvusių Britanijos imperijos vėliavas.

### Rusijos laivyno vėliava

Apaštalas Andrius laikomas Rusijos globėju, Petras I jo kryžių padarė Rusijos laivyno vėliavos pagrindu 1696-1703 m., o oficialiai priėmė 1703 m.

Karinio laivyno vėliava anksčiau buvo baltai - mėlynai - raudona; nuo 1706 m. buvo naudojama tik viena iš šitų spalvų. Valdant imperatorienėms Anai Joanovnai ir Jekaterinai I nuo 1865 m. buvo naudojama tik balta spalva. Andriaus kryžius buvo išdėstytas mažame stačiakampyje viršutiniame kampe prie vėliavos stiebo, vėliau ant visos vėliavos ploto.

Karinių laivų nosies vėliavos () taip pat su Andriaus kryžiumi. Abi vėliavos, nosies ir stiebo, buvo pakeistos 1918 m. į TSRS vėliavą, o paskui į TSRS karinio laivyno vėliavą.

Ikirevoliuciniai Andriaus vėliava ir giuisas buvo vėl įvesti Rusijos laivyne 1991 m. ir naudojami iki šių dienų.

### Kita

Olandų vėliava atrodo taip pat, kaip ir Rusijos karinio laivyno, tik jos juostos platesnės. Taip pat vėliavas su Andriaus kryžiumi naudoja Ispanijos sala Tenerifė, Brazilijos salos Rio de Žaneiras ir Fortaleza,  ir Kolumbijos salos San-Andresas ir Providensija.
Beriozka

**Beriozka** ( – berželis) – TSRS veikusios parduotuvės, kuriose buvo prekiaujama už užsienio pinigus ar Vnešekonombanko čekius. 

*Beriozkose* buvo galima nusipirkti įvairių prekių, dažniausiai importinių, kurių paprastai nebuvo galima nusipirkti įprastose parduotuvėse, prekiavusiose už rublius. Tokios parduotuvės *Beriozkomis* vadinosi tik Rusijoje, kitose TSRS respublikose vadintos kitaip: Lietuvoje – valiutinė parduotuvė, Ukrainoje – *Kaštan* ( – kaštonas), Azerbaidžane – *Činaras* ir t. t. 

*Beriozkos* pradininku buvo „Torgsino“ parduotuvių tinklas. *Beriozkos* parduotuvės atsirado apie 1965 m., jos priklausė Visasąjunginiam susivienijimui *Vnešposyltorg* ( – Išorės siuntimo prekyba). Tokios parduotuvės egzistavo tik Maskvoje, Leningrade, sąjunginių respublikų sostinėse ir stambiuose sričių centruose. 

Užsieniečiai pirkti už užsienio valiutą galėjo specialiuose parduotuvių tinkluose. Tarybiniai piliečiai neturėjo teisės juose pirkti, nes jų užsienyje uždirbta ar kitais legaliais keliais keliais gauta valiuta (pvz., palikimas) turėjo būti apkeista į negrynuosius pinigus (sąskaita Vnešekonombanke), o po to, mokėdami Vnešekonombanko ar Vnešposyltorgo čekiais, jie galėjo pirkti specialiose čekinėse *Beriozkose*. Nuo 1980 m., prasidėjus pertvarkai, TSRS piliečiai gavo leidimą legaliai turėti užsienio valiutą ir pirkti už ją *Beriozkose*. 

Be *Beriozkų* nuo maždaug 1965 m. iki 1992 m. uostuose buvo įkurtos čekinės parduotuvės *Albatros* Torgmortranso () prekybos sistemoje. Jos aptarnavo jūreivius, plaukiojančius į užsienį. Valiutos likučius jie turėjo pakeisti į Vnešekonombanko „A“ serijos karpomuosius čekius, už kuriuos galėjo pirkti prekes *Albatroso* parduotuvėse. 

## Tarpusavio pagalbos tarybos valstybėse

Kitose Tarpusavio pagalbos tarybos () valstybėse taip pat buvo panašūs parduotuvių tinklai: *Tuzex* – Čekoslovakijoje, *[[Pewex]]* ir *[[Baltona]]* – Lenkijoje, *Corecom* – Bulgarijoje, *Intershop* – Rytų Vokietijoje.
GOST

**GOST** ( – valstybinis standartas) – viena iš pagrindinių TSRS buvusių standartų kategorijų, dabar tarpvalstybinis NVS standartas. Standartus priima ir juos tvirtina Tarpvalstybinė standartizacijos taryba.

Standartas turi galią (jei nepakeistas nacionaliniu standartu) tokiose valstybėse:
* Azerbaidžanas
* Armėnija
* Baltarusija
* Gruzija
* Kazachstanas
* Kirgizija
* Moldova
* Rusija
* Tadžikija
* Turkmėnija
* Uzbekija
* Ukraina

## GOSTo pavyzdžiai
* GOST 7.75–97 – kalbų pavadinimų numeriai.
* GOST 28147-89 – simetrinio šifravimo algoritmas.
* GOST 8.417 – nustato matavimo vienetus.
* GOST R 12.4.02 – reglamentuoja signalinių ženklų naudojimą, atsargumo ženklų ir žymėjimo ženklus.
* GOST 19433-88 – Pavojingi gaminiai. Klasifikacija ir markiruotė.

## Nuorodos
* Automatinių sistemų gamybos valstybiniai standartai 
* Matavimų, pjovimo ir kt. instrumentų standartai.
* Informacijos apsaugos standartai.
Gailioji dilgėlė

**Gailioji dilgėlė** (*Urtica urens*) – dilgėlinių (*Urticaceae*) šeimos, dilgėlių (*Urtica*) genties augalas.

Vienmetis, 25-40 cm aukščio augalas, visas apaugęs smailiais ir trapiais dilginamaisiais plaukeliais. Palietus dilgėlę, plaukeliai įsminga į odą, nulūžta ir į žaizdelę patenka skruzdžių rūgšties lašelis. Rūgštis žaizdą graužia. Todėl nusidilginus oda parausta, ją niežti ir degina. Šaknis nedidelė, liemeninė. Stiebas status, keturbriaunis, gausiai šakotas ir lapuotas. Lapai priešiniai, kotuoti, kiaušiniški, pjūkliškai dantyti, viršūnė apybukė. Žiedai vienalyčiai. Kuokeliniai žiedai iš 4 balsvai žalių apyžiedžio lapelių ir 4 kuokelių, piesteliniai iš 4 žalių apyžiedžio lapelių ir 1 piestelės. Augalai vienanamiai, t. y. šluotelės pavidalo žiedynuose yra abiejų lyčių žiedai. Vaisius – mažas, pilkšvas, kiaušiniškas kaulavaisis. Vienas augalas subrandina 100–1300 ir daugiau sėklų. Jos geriausiai sudygsta peržiemojusios.

Žydi liepos – rugsėjo mėnesiais. Anksčiau buvo dažna piktžolė. Auga visoje Lietuvoje šiukšlynuose, soduose, daržuose, patvoriuose. Lapus galima vartoti maistui. Augalas vaistinis.

## Šaltiniai
* *Rudenį žydintys augalai*, Ramunėlė Jankevičienė, Živilė Lazdauskaitė, Vilnius, Mokslas, 1991, 8 psl.
Tony Conrad

**Tony Conrad** (1940 m. kovo 7 d. Concord, JAV – 2016 m. balandžio 9 d.) – amerikiečių avangardistas, video menininkas, eksperimentinių filmų kūrėjas, muzikantas ir kompozitorius, garso menininkas, dėstytojas ir rašytojas.

Conrad geriausiai žinomas filmas *The Flicker* (1966 m.) – kino kritikų laikomas esminiu struktūrinio filmo judėjimo pradžios darbu. Filme rodomos visiškai baltos ir visiškai juodos formos; projektuojamas vaizdas, kaip ir siūlo filmo pavadinimas ( – mirgėjimas), sukelia mirgėjimą. Pirmųjų pastarojo filmo prezentacijų metu keli žiūrovai pajuto pykinimą (staigūs šviesos pliūpsniai kai kuriem žmonėm gali sukelti epilepsijos priepuolį).

Muzikos istorijoje Conrad žinomas kaip netiesioginis grupės *[[The Velvet Underground]]* vardatėvis. Lou Reed ir John Cale apsigyvenę Conrad bute rado knygą pavadinimu *The Velvet Underground*, kurį perėmė muzikantų kolektyvas. Tony Conrad kartu su John Cale, Angus MacLise, La Monte Young ir Marian Zazeela buvo grupės *Theater of Eternal Music*, pravardžiuojamos *The Dream Syndicate* nariu.

## Nuorodos
* Tony Conrad asmeninė svetainė 
*
Struktūrinis filmas

**Struktūrinis filmas** () buvo eksperimentinio filmo judėjimas, prasidėjęs 1960 m. JAV.

## Apžvalga
Terminas suteiktas kino istoriko ir kritiko P. Adams Sitney, pastebėjusio, jog menininkai Michael Snow, Hollis Frampton, George Landow, Owen Land, Paul Sharits, Tony Conrad, Joyce Wieland, Ernie Gehr, Kurt Kren ir Peter Kubelka atitolo nuo sudėtingų ir kompleksiškų kino filmo vaizdinių, rodytų tokių menininkų kaip Sidney Peterson ir Stan Brakhage. Struktūrinio filmo kūrėjai siekė supaprastintos išraiškos ir didžiausią dėmesį skyrė vaizduojamoms formoms, palikdami turinį antraeiliu. Fluxus judėjimo pradininkas Jurgis Mačiūnas pažymėjo, jog pastarosios charakteristikos yra būdingos ir Fluxus filmams.

## Pagrindiniai filmai
* *Wavelength* (1966-67 m.) Michael Snow
* *T,O,U,C,H,I,N,G* (1968 m.) Paul Sharits
* *One Second in Montreal* (1969 m.) Michael Snow
* *Zorns Lemma* (1970 m.) Hollis Frampton
* *Serene Velocity* (1970 m.) Ernie Gehr
* *Remedial Reading Comprehension* (1971 m.) George Landow
Latvijos administracinis suskirstymas (iki 2021 m.)

**Latvijos administracinis suskirstymas**, (nuo 2009 m. liepos 1 d.). Pagal *Latvijos administracinės teritorijos reformą* panaikinti rajonai. Miestai () ir valsčiai () buvo perskirstyti į 109 savivaldybes () ir 9 respublikinio pavaldumo miestus () su savo miesto taryba ir administracija.

2021 m. liepos 1 d. įsigaliojo naujas Latvijos administracinis suskirstymas. Dalis savivaldybių sujungiama į stambesnes ir iš viso veikė 43 savivaldybės. 7 miestai turi valstybinės reikšmės statusą ir yra atskiros savivaldybės.

## Respublikinio pavaldumo miestai

Iki 2021 birželio 30 d.

## Savivaldybės ir jų teritorinės sąjungos
Iki 2021 birželio 30 d.

## Šaltiniai
* Administratīvo teritoriju un apdzīvoto vietu likums (reģ. nr.684/Lp9) (The Law about Administrative Territories and Settlements) 

## Nuorodos
* Savivaldybių gyventojų skaičius
* The Ministry of Regional Development and Municipalities of Latvia
Voyager programa (Marsas)

**Voyager programa į Marsą** – tai NASA suplanuota nepilotuojamų kosminių aparatų programa Marso tyrimams. Ketinta *Voyager* erdvėlaivius į Marsą pasiųsti apie 1974–1975 metus. Ši programa turėjo būti įžanga į kitą projektą – žmonių kelionę į Marsą apie 1980 metus.

Deja, NASA teko atsisakyti tokių ambicingų planų, apkarpius jos biudžetą 1968, ši programa atšaukta 1971 metais.

Nepaisant to, NASA neatsisakė planų skrydžiams į Marsą. *Voyager* programa buvo pakeista daug paprastesne *[[Viking programa]]*, kuri buvo įgyvendinta 1975 metais.

Taip pat, nebuvo atsisakyta ir *Voyager* vardo. *Mariner 11* buvo duotas *[[Voyager 1]]* vardas, o *Mariner 12* – *[[Voyager 2]]*.
Fluxus

**Fluxus** ( 'tekėjimas') – 7-ame XX a. dešimtmetyje susikūręs tarptautinis menininkų, kompozitorių, architektų ir dizainerių judėjimas, eksperimentavęs ir ieškojęs galimybių sujungti įvairias menines technikas ir disciplinas, siekęs atsitiktinumo, nuotykio, atmetęs heroizmą ir su menu siejamą verslą.

Judėjimas reiškėsi vizualinių menų ir muzikos, taip pat literatūros, miestų planavimo, architektūros ir dizaino srityse. *Fluxus* dažnai vadinamas *intermedia* ( 'tarp' + *media* 'komunikacijos priemonė').

## ''Fluxus'' pradžia
Po karo atsigaunančiose Vakarų valstybėse, ypač JAV, imta domėtis Rytų kultūromis, gyvensena ir ideologija. Amerikiečių avangardistas, kompozitorius ir menininkas *[[John Cage]]*, studijavęs dzenbudizmo veikalus, savo 6-o dešimtmečio eksperimentinėmis muzikinėmis kompozicijomis davė užuomazgą *Fluxus* srovei. Atsitiktinumo aspektas tokiuose *Cage* darbuose kaip 4' 33", sudomino ir turėjo įtakos lietuviui menininkui Jurgiui Mačiūnui. J. Mačiūnas judėjimą pavadino *Fluxus* ir surengė pirmąjį renginį 1961 m. AG galerijoje Niujorke ir 1962 m. *Fluxus* festivalius Europoje.

*Fluxus* siekė „pasidaryk pats“ estetikos ir vertino paprastumą, priešindamiesi sudėtingumui. Kaip Dada anksčiau, *Fluxus* priešinosi komercializmui ir instituciniam menui, smerkdami įprastinį rinkos diktatą meno produkcijai ir siekdami menininko nepriklausomybės. *Fluxus* menininkai dirbo su bet kokiomis po ranka pasitaikiusiomis medžiagomis ir dirbo individualiai arba išvien su kolegomis. Dalies arba viso darbo gamybos užsakymas fabrike šiems menininkams nebuvo priimtinas. J. Mačiūnas pats ranka surišo daugelį *Fluxus* leidinių.

## ''Fluxus'' kolekcija
Už 5 mln. JAV dolerių Vilniaus savivaldybė įsigijo visą J. Mačiūno kolekciją – 2600 eksponatų. 2006 m. birželio mėnesį į Vilnių buvo atvežta pirmoji kolekcijos dalis. Kolekcijoje – J. Mačiūno darbai, skirti „Film-Makers Cinematheque“, „Film Cuture“ žurnalui, J. Meko projektams, išskirtiniai darbai ir dokumentacija, susiję su Soho rajono įkūrimu, darbai ir tekstai iš privataus J. Mačiūno gyvenimo. Kolekcijoje žymių avangardistų kaip *Robert Morris*, *Nam June Paik*, Jonas Mekas, *[[Yoko Ono]]*, *On Kawara*, *[[Donald Judd]]*, *Yvonne Rainer*, *Alison Knowles*, *Michael Heizer*, *Joan Jonas*, *[[Claes Oldenburg]]* ir kitų darbai. Kolekcija įkurdinta Jono Meko vizualiųjų menų centre.

## Kai kurie ''Fluxus'' menininkai

## Su Fluxus judėjimu siejami kritikai ir kuratoriai

## Nuorodos

www.FluxusComesAlive.fun  - internetinis Fluxus kolekcijos gidas

www.bernardinai.lt „Monika Lipšic. Fluxus už stiklo“ 2008-01-09
Mars 1

**Mars 1** (1962 Beta Nu 1) – SSRS bepilotis erdvėlaivis, skirtas Marso tyrimams, paleistas 1962 m. lapkričio 1 d. Šis erdvėlaivis buvo pirmasis iš SSRS programos „Mars“ erdvėlaivių. „Mars 1“ turėjo fotografuoti Marso paviršių, tirti Marso magnetinį lauką, radiaciją, atmosferos sudėtį ir pan. 1963 m. kovo 21 d. parsiuntus didelį kiekį informacijos, visi ryšiai nutrūko. Ryšys nutrūko, ko gero, dėl klaidos erdvėlaivio programinės įrangos dalyje, atsakingoje už antenos darbą.